open-index/open-wikipedia-markdown huggingface dataset:
Teie idrettspark

**Teie idrettspark** er en idrettspark i utkanten av Teieskogen på Nøtterøy i Færder kommune. Den såkalte Hovedbanen benyttes som hjemmebane av fotballaget til Teie Idrettsforening, og har dekke av naturgress. Like ved Hovedbanen ligger Teie IFs klubbhus. I idrettsparken er det også to 11-er-fotballbaner og én 7-er-bane med kunstgress. Nøtterøyhallen ligger i gåavstand fra idrettsparken.

Idrettsparkens historie går tilbake til 1940, da det ble gjort et formannskapsvedtak om å overføre 26 mål av Teieskogen til Teie IF. Den ble åpna i 1949.

Hovedbanen.jpg|Hovedbanen i Teie idrettspark
Sydbanen 2.jpg|Sydbanen i Teie idrettspark


## Referanser
Loopantenne

En **loopantenne** er en antenne som har en leder som går i en sløyfe fra fødepunktet til antennen i ett plan og kommer tilbake til fødepunktet. Siden samme leder er forbundet til begge poler i antennens fødepunkt, kan antennen oppfattes som en ekte kortslutning, men den er derimot en meget effektiv antenne. Lederen kan være en opphengt ledning, metallstenger eller metallrør. Det er to typer loop antenner: magnetisk- og helbølgeantenner. 

## Magnetisk loopantenne

For lange bølgelengder kan loopantennen være betydelig mindre enn bølgelengden, men har da mange vindinger og kalles magnetisk loopantenne. Den har omkrets inntil en tiendedel av bølgelengden. 

I reiseradioer for langbølge og mellombølge var det nesten alltid en ferritstav med spoler med mange vindinger, gjerne en spole for hvert bølgebånd. Slike magnetiske loopantenner er effektive mottagerantenner, men de er lite effektive som senderantenner. 

Slike magnetiske antenner brukes ofte som retningsantenner for mottak i radiopeiling og radioorientering. Disse antennene tar best imot langs planet til sløyfen, og har nullpunkt (retning som signalet ikke taes imot fra) på begge sider vinkelrett på planet til sløyfen. Derfor har peileantenner ofte en dipol eller vertikalpiskantenne som kobles sammen med loopantennen, slik at det blir ett nullpunkt og dermed enklere å finne retningen mot en sender.

## Helbølge loopantenner
 

En deltaloop antenne er formet som en trekant, og en quadantenne er formet som en firkant.
Lederen har vanligvis en lengde nær en bølgelengde der den er i resonans, men kan også være lenger, og er i resonans ved lengde som et oddetall-antall bølgelengder.

En helbølge loopantenne sender sterkest signal vinkelrett på planet av antennen. For kortere bølgelengder er det derfor vanlig å stille planet vertikalt. For lengre bølgelengder med bruk av de ioniserende lagene i atmosfæren til refleksjon, kan loopen (sløyfen) være horisontal, og signalet går oppover. Dette gjelder for eksempel for 160 meters radioamatør-kortbølgebåndet der en loopantenne er en ledning med 160 meters lengde i horisontal sløyfe opphengt i trær.

I fødepunktet er antennen koblet til en overføringslinje som kan være en balansert, symmetrisk radiolinje, for eksempel en såkalt stige-feeder. Antennen kan også være koblet til en balun som er koblet til en koaksialkabel.

En loopantenne som er formet som en runding har impedanse nær 200 ohm uavhengig av hvor fødepunktet plasseres. For loopantenner med trekant- eller firkantform varierer impedansen etter hvor fødepunktet plasseres.

Fødepunktets plassering bestemmer polariseringen av det utstrålte eller mottatte radiosignalet. Dersom fødepunktet plasseres nederst på en vertikal loopantenne, blir signalet horisontalt polarisert. Hvis fødepunktet plasseres på siden av den samme sløyfen blir signalet vertikalt polarisert. 

Radioamatører som har problemer med naboer som protesterer mot synlige antenner benytter ofte loopantenner siden de har relativt små dimensjoner, ikke krever kraftige master og er lette å bygge.
EM i boccia 2001

**Europamesterskapet i boccia 2001** var det tredje i rekken, og ble arrangert i Teplice i Tsjekkia. 

England og Wales stilte felles lag i dette mesterskapet. 

## Resultater, individuelt
### BC1

Elisabeth Wilhelmsen deltok også for Norge, og kom på 21.-plass av de 31 som deltok. 

### BC2

John Nørsterud og Line Richardt deltok for Norge, og kom på henholdsvis 11.- og 17.-plass av de 30 som deltok. 

### BC3

### BC4

## Resultater, lagkonkurranser
### Lag BC1/2




Norge kom på 7.-plass i dette mesterskapet.

### Par BC3

### Par BC4

## Referanser


## Eksterne lenker
* Euro Boccia 2013 - European Chamionships Teplice 2001
Ruth Barcan Marcus

**Ruth Barcan Marcus** (født 2. august 1921 i The Bronx, New York, død 19. februar 2012 i New Haven, Connecticut) var en amerikansk professor i filosofi og logiker, som fikk Barcanformelen oppkalt etter seg. Hun var en pioner innen modallogikk og direktehenvisningsteorien (Direct reference theory).

## Bibliografi
* 1986 - *Logic, methodology, and philosophy of science, VII* (sammen med Georg Dorn og Paul Weingartner) ISBN 0-444-87656-1
* 1993 - *Modalities* ISBN 0-19-507698-2
* 1995 - *Modality, morality, and belief* (sammen med Nicholas Asher, Diana Raffman og Walter Sinnott-Armstrong) ISBN 0-521-44082-3
* 1997 - *Rethinking identity and metaphysics* ISBN 0-300-06837-9

## Referanser


## Litteratur
* 1998 - *The new theory of reference* av Paul W. Humphreys og James H. Fetzer ISBN 0-7923-4898-2

## Eksterne lenker
* Yale University - Ruth Barcan Marcus (engelsk)
*
Libertas (øl)

**Libertas** er et ølmerke som produseres av Costa Rica's Craft Brewing Company i Costa Rica. Det er av typen pale ale, og markedsføres som «tropical golden ale». Det har et alkoholinnhold på 4,7 %. Det selges på fat og på 0,33-litersflasker.

## Eksterne lenker
* Libertas hos ratebeer.com
Segua (øl)

**Segua** er et ølmerke som produseres av Costa Rica's Craft Brewing Company i Costa Rica. Det er av typen red ale, og har en alkoholprosent på 5,0. Det selges på fat og på 0,33 liters flaske.

Ølet er oppkalt etter La Segua, en kvinnelig figur fra costaricansk folketro som lokker på menn i veikanten om natta, og som etter at hun har fått skyss forvandler seg til en grusom skapning med en råtten hestehodeskalle. Hun er også avbilda på etiketten.

## Eksterne lenker
* Segua hos ratebeer.com
* «Nueva cerveza "Segua" seduce al mercado tico», *Revista Summa*, 22. juli 2011.
Roger Garaudy

**Roger Garaudy** eller **Ragaa Garaudy** (født 17. juli 1913, død 13. juni 2012) var en fransk motstandskjemper under den andre verdenskrig, framtredende kommunistisk aktivist, teoretiker, og forfatter. Han konverterte til islam i 1982. Mange av hans bøker og tanker har blitt vurdert kontroversielle, særlig hans Holocaust-benektelse. Av den grunn fikk han både vanskeligheter i de akademiske sirkler som juridiske problemer.

## Liv og virke
Han ble født i en både katolsk og ateistisk familie i Marseille, men Garaudy konverterte til protestantismen da han var 14 år. Under den andre verdenskrig gikk han inn i den franske motstandsbevegelsen, og ble tatt og satt fengslet i Djelfa i Algerie som krigsfange. Etter krigen meldte han seg inn i det franske kommunistpartiet. Som politisk kandidat klarte han å bli valgt inn i nasjonalforsamlingen og ble til sist senator. Han ble også partiets ledende teoretiker og forfattet flere marxistiske verker. I 1970 ble han ekskludert fra kommunistpartiet på grunn av at han hadde protestert mot den sovjetiske invasjonen i Tsjekkoslovakia. 

I 1982 konverterte Garaudy til islam, og begynte å kritisere det gamle og Det nye testamente. Som muslim tok han navnet Ragaa og ble en framtredende muslimsk kommentator. Han ble en sterk motstander av Israel og tilsvarende tilhenger av den palestinske saken. Han giftet seg med Salma Taji Farouki. Garaudy skrev mer enn femti bøker, hovedsakelig om politisk filosofi og marxisme. I 1996 utga Garaudy sin mest kontroversielle bok, *Les Mythes fondateurs de la politique israelienne*, senere oversatt til engelsk som *The Founding Myths of Modern Israel*. I argumentasjonen mot staten Israel bedrev han Holocaust-benektelse, selv om han senere hevdet at han ikke støttet nazistenes metoder. Ettersom boka inneholdt Holocaust-benektelse, hvilket er en forbrytelse i Frankrike, ble den fradømt ytterligere utgivelse. Garaudy ble også bøtelagt og gitt fengselsstraff. I denne tiden fikk han betydelig støtte fra den islamske verden, særlig fra Iran hvor 160 medlemmer av det iranske parlament signerte et opprop til hans støtte. Irans president Muhammed Khatami beskrev Garaudy som en «tenker» og en «troende» som ble forfulgt for å utgi en bok som var «ubehagelig for Vesten». 

Ved hans død i 2012 ble Garaudy hyllet i den muslimske verden. Fares Al-Wabasha, en spaltist for den jordanske avisen *Al-Dustour* skrev: «Kun sjelden treffer vi en framstående vestlige filosof og tenker som Roger Garaudy, som støtter den arabiske saken og avslører på rasjonelt og vitenskapelig vis de skamfulle påstandene til den sionistiske bevegelsen, og undergraver dets kolonialistiske foretak i regionen...» Den tunisiske skribenten Tawfiq Al-Madina hevdet i den syriske avisen *Al-Thawra* at Garaudy hadde «avslørt de falske mytene til sionistene og deres falske propaganda angående Holocaust...» Tilsvarende karakteriserte det iranske nyhetsbyrået Fars News Agency ham for «den første benekter av Holocaust-myten.»

## Referanser


## Eksterne lenker
* 
*  The Founding Myths of Israeli Politics  av Roger Garaudy.
Bohemia (costaricansk øl)

**Bohemia** er et costaricansk ølmerke som produseres av Florida Ice & Farm Company i Cervecería Costa Rica. Det er av typen pale lager, og har en alkohoprosent på 4,3. Bohemia markedsføres som bryggeriets billigste øl, og selges i dag bare på 350 millilitersbokser. Boksene er hvite, røde og grønne.

## Eksterne lenker
* Bohemia hos ratebeer.com
* Bilde av en Bohemia-boks
Janbiya

**Janbiya** (også skrevet *janbia*, *jambiya*, eller *jambia*,  arabisk: جنبية) er den generelle arabiske betegnelsen for dolk, men er mest brukt for å beskrive en spesiell type tradisjonelt krum kniv som bæres som verdighetstegn i belte. Denne typen kniv er særlig knyttet til Jemen, selv om uttrykket også brukes i andre arabiske land. Grepet på dolken er tradisjonelt av neshorn-horn eller elfenben.

## Bruk
I Jemen bæres janbiya av gutter og menn over 14 år til nasjonaldrakt og ved høytidelige anledninger. Tradisjonen strekker seg mer enn tusen år tilbake, og dolkene går gjerne i arv fra far til sønn. Antikke arvestykker er høyt verdsatte skatter i familien. Selve dolken har et kort blad med moderat krumning, men den karakteristiske sliren er forlenget og ytterligere krummet, slik at den ser ut som en slags krok.

## Trussel mot neshorn
Grepet på dolket er tradisjonelt laget av elfenben eller neshorn-horn. Neshorn er sterkt truet i hele Afrika, og importen til Jemen er forbudt. Dette har ført til at prisene på eldre dolker med nesehorngrep har skutt i været, og et omfattende svartebørsmarked for nytt neshornmateriale. Etterspørselen fra knivmakere i Jemen er med på å presse de internasjonale svartebørsprisene opp. Produksjonen av janabiyaer er derved en av de store truslene mot neshornbestandene i verden.

## Referanser


## Eksterne lenker
*
Luis Belchior

**Luis Belchior** er en portugisisk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

## Karriere
Belchior deltok ved paralympiske sommerleker 2000 i Sydney. I den individuelle konkurransen i klassen BC1 vant han alle sine fire kamper i gruppespillet, og gikk videre til kvartfinalen. Der tapte han imidlertid 2-7 for irske Gabriel Shelly, og ble slått ut av konkurransen. I lagkonkurransen i klassen BC1-2 fikk imidlertid Portugal bronsemedalje, etter at de slo New Zealand 9-2 i bronsefinalen.

Året etter deltok han ved Europamesterskapet i boccia 2001 i Teplice i Tsjekkia. Der fikk han 1.-plass både i den individuelle konkurransen (BC1) og i lagkonkurransen (BC1-2). De andre spillerne på laget var António Marques, José Correia, Fernando Ferreira og Pedro Silva. 

På nasjonalt nivå har han spilt seg fram til finalen hvert år fra 2008 til 2013. Han ble portugisisk mester i 2011 og 2013.

Han var rangert som nummer fem i Portugal i både 2011 og 2012.

## Referanser
Panamahatt

**Panamahatt** er en bredbremmet herrehatt laget i Ecuador. Hatten er vevet av fibre fra *[[Carludovica palmata]]*, en palmeaktig plante. Hattene er vanligvis hvite eller strågule. Materialet i hatten gjør at hatten puster, slik at den er behagelig å bruke i varme strøk. Ofte bæres panamahatt sammen med lys dress i lin eller silke. Fra begynnelsen av 1900-tallet har hatten blitt assosiert med varme strøk langs kusten og er ofte brukt av lokalbefolkningen i tropiske områder.

Panamahatter er tross navnet ikke produsert i Panama. Stråhatter som ble vevet i Ecuador på 1800- og begynnelsen av 1900-tallet ble i utgangspunktet skipet til Panama for videre eksport til Asia, Amerika og Europa. Resultatet var at handelsnavnet på hattene refererte til Panama i stedet for opprinnelsesstedet. Allerede i 1834 var «panamahatt» blitt det normale uttrykket for denne typen hatter.

Hatter av panama-typen ble laget i Ecuador allerede på 1600-tallet. Hatter helt opp til og med begynnelsen av 1900-tallet hadde flat brem. Utover på 1900-tallet ble det vanlig å presse hattene i mer moderne form tilsvarende en fedora-hatt. Hattene er likevel lette å forme, siden fibrene blir føyelige når de fuktes, slik at bæreren kan fukte hatten og forme den etter sitt eget ønske.

Panamahattens fortrinn i tropiske strøk førte til at den ble vanlig blant briter i koloniene i Afrika på 1800-tallet. I USA ble hatten mye brukt under gullrushet i California på midten av 1800-tallet, der mange av gullgraverne reiste via Panama. Populariteten økte ytterligere ved at president Theodore Roosevelt ble avbildet med panamahatt under sitt besøk i Panama under byggingen av Panamakanalen i 1904.

De finere panamahattene er vevet for hånd. Kunsten å veve slike ble registrert av UNESCOs liste over immateriell kulturarv i 2012.

## Referanser
Harrer

**Harrer** viser til flere navn:

* Harrer, en slekt med fisker
* Alois Harrer (født 1926) – en tysk langrennsløper
* Corinna Harrer (født 1991) – en tysk friidrettsutøver
* David Harrer (født 1990) – en østerriksk fotballspiller
* Ferenc Harrer (1874—1969) – en ungarsk politiker
* Heinrich Harrer (1912–2006) – en østerriksk fjellklatrer, oppdagelsesreisende, geograf og forfatter
* Johann Gottlob Harrer (1703–1755) – en tysk komponist
* Karl Harrer (1890—1926) – en tysk sportsjournalist og en av grunnleggerne av *Deutsche Arbeiterpartei* (DAP), forløperen til nazipartiet NSDAP.
* Tim Harrer (født 1957) – en amerikansk ishockeyspiller
* Viona Harrer (født 1986) – en tysk ishockeymålvakt
Andy Goldsworthy

**Andy Goldsworthy** (født 1956) er en engelsk kunstner som er bosatt i Skottland. I 2000 ble han slått til ridder av den britiske imperieordenen (Order of the British Empire).

Goldsworthy jobber med skulpturer, fotografi  og steds-spesifikk kunst. Han arbeider også innen feltet stedskunst, og skaper skulpturer som plasseres i naturen eller i et bymiljø. Han benytter naturen for å få ideer til nye kunstverk. Han har også gitt ut en rekke kunstbøker.

## Utstillinger og installasjoner

## Priser og utmerkelser (utvalg)
* 1979 – North West Arts Award
* 1980 – Yorkshire Arts Award
* 1981 – Northern Arts Award
* 1982 – Northern Arts Award
* 1986 – Northern Arts Bursary
* 1987 – Scottish Arts Council Award
* 1989 – Northern Electricity Arts Award
* 2000 – Order of the British Empire (OBE)

## Bibliografi
Goldsworthy har utgitt følgende bøker:
* 1985: *Rain, Sun, Snow, Hail, Mist, Calm: Photoworks by Andy Goldsworthy*, forlag: Henry Moore Centre for the Study of Sculpture (Leeds), 
*1988: *Parkland*, Yorkshire Sculpture Park (Yorkshire), 
*1989: *Touching North*, Fabian Carlsson (London), ISBN 0-948274-06-9
*1989: *Leaves*, Common Ground (London), ISBN 1-870364-07-4
*1990: *Andy Goldsworthy*, Viking (London), ISBN 0-670-83213-8; utgitt på nytt som *Andy Goldsworthy : A Collaboration with Nature*, H.N. Abrams (New York), ISBN 0-8109-3351-9
*1992: *Ice and Snow Drawings : 1990–1992*, FruitMarket Gallery (Edinburgh), ISBN 0-947912-06-1
*1993: *Hand to Earth : Andy Goldsworthy Sculpture, 1976–1990*; medforfatter Terry Friedman; H.N. Abrams (New York), ISBN 0-8109-3420-5
*1994: *Stone*, Viking (London), ISBN 0-670-85478-6
*1995: *Black Stones, Red Pools : Dumfriesshire Winter 1994–5*. Fotografier av Andy Goldsworthy. Pro Arte Foundation i samarbeid med Michael Hue-Williams Fine Art Ltd. & Galerie Lelong, N.Y. (London), ISBN 0-9525457-0-5
*
*
*
*
*
*
*
*
*
*
## Referanser


## Eksterne lenker
* 
* 
* 
*  
*  Biography of Andy Goldsworthy hos Cass Sculpture Foundation
*  Biografien til Andy Goldsworthy hos National Gallery of Art, Washington, D.C.
*  Andy Goldsworthy hos Cass Sculpture Foundation
*  Andy Goldsworthy på artnet
*  Andy Goldsworthy's 1980s work with Common Ground 
*  Andy Goldsworthy hos Artcyclopedia
Gilda

***Gilda*** er en amerikansk *[[film noir]]* fra 1946, distribuert av filmselskapet *[[Columbia Pictures]].


Regien var ved Charles Vidor (1900-59), og handlingen er et sjalusi[[drama]] mellom 
hovedrolleinnehaverne [[Glenn Ford]] og [[Rita Hayworth]] i rollen som Gilda, en klassisk, sexy *femme fatale.

## Handling
Johnny Farrell, en amerikaner nylig ankommet Buenos Aires i Argentina, vinner en formue på en svindel. Han reddes fra et ransforsøk av en fremmed, Ballin Mundson, som forteller Johnny om et ulovlig førsteklasses kasino - men advarer ham om at han aldri bør jukse der. Farrell ignorerer rådene hans, vinner stort på *[[blackjack]]* og føres til kasinoets eier - som viser seg å være Ballin Mundson. Farrell overtaler Mundson til å ansette ham. Mundson kommer senere tilbake fra reise, og kunngjør at han har funnet seg en ny kone, Gilda, som han har giftet seg med etter å ha kjent henne bare én dag. Johnny og Gilda gjenkjenner hverandre straks, selv om begge benekter dette når Mundson spør dem.

Johnny og Gilda fortæres av hat mot hverandre. Mundson får besøk av to tyske gangstere. Organisasjonen deres finansierer et kartell, men alt står i Mundsons navn for å skjule deres tilknytning til kartellet. De har bestemt at det er trygt å overta kartellet nå, men Mundson nekter å overføre eierskapet. Tyskerne kommer senere tilbake til kasinoet, og Mundson ender opp med å drepe den ene. Når Mundsons privatfly eksploderer i løpet av en reise, tror Farrell at Mundson omkom. Gilda arver hele boet etter ham. Farrell og hun gifter seg umiddelbart. Men det Gilda ikke vet, er at Farrell gifter seg med henne for å hevne seg på henne.

## Medvirkende
* Rita Hayworth som Gilda Mundson Farrell
* Glenn Ford som Johnny Farrell
* George Macready som Ballin Mundson
* Joseph Calleia som politietterforsker Maurice Obregon
* Steven Geray som Uncle Pio
* Joe Sawyer som Casey
* Gerald Mohr som kapt. Delgado
* Mark Roberts som Gabe Evans
* Ludwig Donath som tysker
* Don Douglas som Thomas Langford
* George J. Lewis som Huerta

## Referanser


## Eksterne lenker
*
Mara (andre betydninger)

**Mara** kan vise til:

*Mara – elv som renner gjennom Kenya og Tanzania
*Mara (Iza) – sideelv til Iza i Romania
*Mara (region) – region i Tanzania
*Mara (distrikt) – distrikt i Peru
*Mara (navn) – kvinnenavn og mannsnavn
*Mara (dyr) - en hareliknende gnager fra Sør-Amerika
* Mara (Italia) - en italiensk kommune i provinsen Sassari i regionen Sardinia
Mara (navn)

**Mara** er et kvinnenavn med flere forskjellige opprinnelser. Navnet er vanlig i flere europeiske land.

**Mara** er også et sjeldent finsk mannsnavn.

## Etymologi
Kvinnenavnet *Mara* har flere opprinnelser. Det er:
* en ungarsk og kroatisk variant av *[[Maria]]*, som har usikker betydning. Det kan bety «elsket», «opprørsk», «bitter» eller «vakker».
* dannet av det hebraiske navnet *Mara* (מָרָא), som betyr «bitter». Navnet er brukt i Bibelen.
* en feminin form av det islandske mannsnavnet *Mar*, som er en kortfrom av navn basert på navneleddet *marr*, «sjø, hav» eller «hest».

Mannsnavnet *Mara* er:
* et sjeldent finsk mannsnavn, dannet som en kjæleform av *[[Martin]]*.
* et maorisk mannsnavn som betyr «bitter».

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Mara Lee (f. 1973), svensk forfatter
* Mara Hoffman, amerikansk moteskaper

## Annen bruk av navnet
* Max Mara, italiensk motehus stiftet av Achille Maramotti (1927&ndash;2005).
* Mara & The Inner Strangeness, musikk- og kunst-prosjekt av norske Marita Isolbel Solberg.

## Referanser


## Eksterne lenker
Greger

**Greger** er et skandinavisk og finsk mannsnavn med gresk opprinnelse. Navnet betyr «vaktsom, våken». *Gregers* er en eldre form av navnet, som fortsatt er mest brukt i Danmark.

*Greger* har finlandssvensk navnedag 12. mars og svensk navnedag 13. mars.

## Etymologi
*Greger* er dannet som en yngre form av *Gregers*, som er en variant av *Gregorius*. *Gregorius* er den latinske formen av det greske navnet Γρηγοριος (*Gregorios*), som er dannet av γρηγορος (*gregoros*), «vaktsom, våken».

## Utbredelse
*Greger* er kjent brukt i Sverige fra 1600-tallet, mens den eldre formen *Gregers* er kjent fra 1370.

|}

## Kjente personer med navnet
Personene i listen er ordnet kronologisk etter fødselsår.
* Gregers Gram (1917&ndash;1944), norsk motstandsmann
* Christian Greger Strøm, norsk skuespiller

## Annen bruk av navnet
* Gregers Werle, rollefigur i skuespillet *[[Vildanden]]* fra 1885 av Henrik Ibsen.
* *Hvordan Greger Grinebiter havnet i bitter duell og alt nesten ble helt rosa*, norsk barnebok fra 2007 av Camilla Kuhn

## Referanser


## Eksterne lenker
Norgesmesterskapet i gymnastikkhjul 2011

**Norgesmesterskapet i gymnastikkhjul 2011** ble arrangert 30. april - 1. mai 2011 på Lillehammer. Arrangør var Norges Gymnastikk- og Turnforbund, og mesterskapet ble avholdt sammen med Ungdomslekene 2011.

## Resultater, senior
### Sammenlagt



### Hopp



### Spiral



### Linje



## Resultater, junior
### Sammenlagt



### Hopp



### Spiral



### Linje



### Nasjonale klasser



## Referanser


## Eksterne lenker
* Norges Gymnastikk- og Turnforbund - ''Resultater NM gymnastikkhjul 2011, Lillehammer''
Tresfjord museum

**Tresfjord museum** er et bygdemuseum i bygda Tresfjorden i Vestnes kommune i Møre og Romsdal.

Museet ble åpnet i 1949 og har forskjellige gårdsbygninger fra 1800-tallet.

I tillegg har museet et skredderverksted fra 1900-tallet.

## Eksterne lenker
* Tresfjord museum på tresfjord.no
Let’s Dance

***Let’s Dance*** kan sikte til:

* «Let’s Dance (David Bowie-album)», album fra 1983.
* «Let’s Dance (David Bowie-sang)», sang fra 1983.
* «Let’s Dance (Chris Montez-sang)», sang fra 1962.
* Let’s Dance (TV-program), svensk versjon av Strictly Come Dancing.
Teahupoo

**Teahupoo** er et sted i kommunen Taiarapu-Ouest på Tahiti i Fransk Polynesia. Stedet er kjent for sine gode forhold for surfing. Folketellingen i 2012 viste et innbyggertall på .

## Surfested
Teahupoo er kjent for bølger som gir surfeforhold som også tiltrekker seg utøvere utenlands fra. Om lag 1 km fra land dannes det store bølger. Disse storbårene er godt egnet for bølgesurfing og surfing inne i tunnelen som dannes. Bølgeforholdene er beskrevet som av de fremste i verden, men regnes også som utfordrende og farlige.

Den internasjonale surfekonkurransen Billabong Pro Tahiti for profesjonelle arrangeres i Teahupoo. Den er en del av World Championship Tour (WCT).

## Referanser


## Eksterne lenker
* «Teahupoo», Surfline
Riddick

***Riddick*** er en amerikansk action-sci-fi-film fra 2013. Filmen er den tredje i *Chronicles of Riddick*-serien, etter *[[Pitch Black]]* (2000) og *[[The Chronicles of Riddick]]* (2004). Den er, som de to forrige filmene, skrevet og regissert av David Twohy, mens Vin Diesel igjen spiller tittelrollen som Riddick.

## Handling
Riddick (Vin Diesel) ble forlatt til døden på en solforbrent planet som ser ut til å være livløs. Det viser seg imidlertid at han må kjempe for å holde seg i live når han støter på fremmede rovdyr som er dødeligere enn noe menneske han har møtt. I håp om å komme seg vekk må Riddick aktivere nødbluss, og dermed varsler han en gruppe leiesoldater som alle er på jakt etter skuddpremien som er på Riddicks hode, og de ankommer planeten via skip og som ikke har intensjoner om å forlate planeten uten å drepe ham. I tillegg er tiden i ferd med å løpe ut, siden en storm ingen kan overleve er på vei mot planeten.

## Rolleliste
* Vin Diesel som Riddick
* Katee Sackhoff som Dahl
* Nolan Gerard Funk som Luna
* Dave Bautista som Diaz
* Noah Danby som Nunez
* Jordi Mollà som Santana
* Bokeem Woodbine som Moss
* Antoinette Kalaj
* Raoul Trujillo som Lockspur
* Keri Hilson
* Karl Urban som Vaako
* Neil Napier som Rubio
* Lani Minella som Aeron VO-Judi Dench soundalike
* Matt Nable som Boss Johns
* Andreas Aspergis som Krone
* Conrad Pla som Vargas

## Eksterne lenker
* 
*
Husøy kirke

**Husøy kirke** kan vise til:

* Husøy kirke (Solund) – en langkirke fra 1896 i Solund kommune i Sogn og Fjordane fylke
* Husøy kirke (Tønsberg) – en langkirke fra 1933 på Husøy i Tønsberg kommune i Vestfold
Norgesmesterskapet i gymnastikkhjul 2013

**Norgesmesterskapet i gymnastikkhjul 2013** ble arrangert 4. - 5. mai 2013 i Tranberghallen på Gjøvik. Arrangør var Norges Gymnastikk- og Turnforbund.

## Resultater, senior
### Mangekamp



### Hopp



### Spiral



### Linje



## Resultater, junior
### Mangekamp



### Hopp



### Spiral



### Linje



### Nasjonale klasser



## VM-uttak
NM var også uttak til VM i gymhjul 2013 i Chicago i juli, og følgende utøvere ble tatt ut etter denne konkurransen:
;Junior:
* Katrine Leines (Rygge)
* Ida C. Kvam (Rygge)
* Ida H. Gulbrandsen (Spydeberg)
* Live B. Ørmen (Rygge)

;Senior:
* Nina Sølvberg (Spydeberg)
* Ruth Kari Krokeide (Rygge)
* Marthe B. Ørmen (Rygge)

## Referanser


## Eksterne lenker
* Norsk Turn - ''NM i gymnastikkhjul''
Baojia

**Baojia** () var det kinesiske militssystrem som opprinnelig ble organisert av Wang Anshi i 1076 under Songdynastiet i Kina. Foranledningen var kampen mot sjøpiratene lands sørøstkystene og røverbandene i landets indre .

I Wangs opprinnelige system ble ti familier organisert i fylkinger kalt *bao* («vaktlag»). 

Under Mingdynastiet ble denne enheten kalt *jia* («tiender») og ti slike *jia* utgjorde da en *bao*. Innen en *jia* og en *bao* roterte ledelsespostene, og de respektive ledere ble kalt *jiazhang/jiazong* eller *baozheng/baozhang*. I praksis bestod en *jia* imidlertid av 4 til 13 familier og en *bao* var bare mer eller mindre 10 *jia*. I enkelte deler av Jingnan fantes det dessuten et mellomnivå kalt 'dang* med rundt 30 familier.

Under [[Qing-dynastiet]], ble baojiasystemet utvidet til å dekke hele Kina. Imidlertid skriver [[Ju Dongzu]] at systemet var stort sett ineffektivt i denne perioden, og var blitt til en ren formalitet. Men fra å ha vært et nesten rent selvforsvarssystem ble *baojia'' i 1835 utvidet til å bli et skatteinnkrevingssystem. Dette førte til maktmisbruk og lokal uro.

## Referanser
Karl Stenersen

**Karl Stenersen** (født 24. juni 1899 i Kristiania, død 3. mars 1983 i Oslo) var en norsk arkitekt. 

## Utdannelse og virke
Stenersen ble uteksaminert fra Norges tekniske høgskole i 1924. I 1925–26 var han ansatt hos Holger Sinding-Larsen og i 1926–33 hos Kristofer Lange. I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen. 

Fra 1933 hadde han egen praksis i Oslo. Under krigen arbeidet Stenersen som gjenreisingsarkitekt i Molde og Vestnes, og etter krigen hadde han igjen egen praksis i Oslo.

Blant Stenersens verker er en håndfull T-banestasjoner i Oslo og tre kirker i Valdres.
 
## Verker i utvalg
* Toetasjers rekkehus i mur med til sammen 39 leiligheter i Ullevålsalléen og Akersborg terrasse, Oslo (oppført 1936–37)
* Regulering av Tresfjord museum (åpnet 1949)
* Tisleidalen kirke, Nord-Aurdal (tegnet 1957, innviet 1958)
* Øyjar kapell, Vestre Slidre (1964)
* T-banestasjoner på Grorudbanen i Oslo (åpnet 1966): Rødtvet og Kalbakken
* T-banestasjoner på Østensjøbanen i Oslo (åpnet 1967): Hellerud, Godlia og Skøyenåsen
* Tingnes kirke, Nord-Aurdal (1972)

## Referanser


## Kilder
* Gjenreisingsarkitektmatrikkelen på Gjenreisingsbyer.no
* Norges kirker har oppslag om Tisleidalen kirke, Øyjar kapell og Tingnes kirke
* Oslo byleksikon
Jacky Teuira

**Jacques «Jacky» Teuira** (født 14. desember 1933 i Papeete) er en franskpolynesisk politiker. Han var president (regjeringssjef) i Fransk Polynesia fra 13. februar til 9. desember 1987.

Teuira tilhørte partiet Tahoeraa huiraatira ledet av Gaston Flosse. Han ble første gang valgt til Fransk Polynesias forsamling i 1969 og ble også valgt i 1972, 1977, 1982 og 1986.

 
I 1972 ble han ordfører i Arue, der han ble gjenvalgt i 1977 og 1983. I 1989 tapte han ordførervervet til Boris Léontieff.

Etter at Flosse ble statssekretær for stillehavssaker i den franske regjeringen, ble Flosse i februar 1987 etterfulgt av Teuira som president for Fransk Polynesias regjering. Dette førte til misnøye innad i regjeringspartiet. Alexandre Léontieff utfordret Teuira i Fransk Polynesias forsamling. I desember 1987 ble det stilt mistillitsforslag. Det fikk ikke flertall, men Teuira trakk seg likevel og ble etterfulgt av Léontieff som regjeringssjef.

## Referanser
Alexandre Léontieff

**Alexandre Léontieff** (født 20. oktober 1948 i Teahupoo, død 2. mars 2009) var en franskpolynesisk politiker. Han var president (regjeringssjef) i Fransk Polynesia fra 1987 til 1991 og medlem av Frankrikes nasjonalforsamling fra 1986 til 1993.

## Bakgrunn
Alexandre Léontieff var barnebarn av den russiske generalen Maxime Nicolaievitch Léontieff, som på 1930-tallet bosatte seg på Tahiti. Broren Boris Léontieff var også politiker.

I sin ungdom drev Léontieff friidrett og i 1966 vant han sølvmedalje i høydehopp under Stillehavslekene i Nouméa.

Léontieff hadde doktorgrad i økonomi fra Universitetet i Rennes i Bretagne. Etter studiene i Frankrike vendte han tilbake til Tahiti, der han blant annet arbeidet i sekretariatet for Høykommissæren i Fransk Polynesia.

## Politisk virke
I 1977 ble han første gang innvalgt i Fransk Polynesias forsamling. Han ble igjen valgt i valgene i 1982, 1986 og 1991. Léontieff tilhørte opprinnelig partiet Tahoeraa huiraatira og var en nær medarbeider av Gaston Flosse. I 1984 ble han visepresident i regjeringen ledet av Flosse, og samtidig minister for økonomi, planlegging, turisme, sjøfart, industri og utenrikshandel.

Parallelt med politiske verv i Fransk Polynesia stilte han også til valg til Frankrikes nasjonalforsamling og ble valgt som deputert i 1986.

Da regjeringspresident Flosse i 1986 ble statssekretær for stillehavssaker ble Jacky Teuira valgt til å etterfølge ham som sjef for regjeringen. Som følge av dette brøt Léontieff med Tahoeraa huiraatira. I desember 1987 samlet han et flertall bak seg i forsamlingen og ble valgt til regjeringspresident. I januar 1988 dannet han partiet Te Tiarama.

Léontieff fikk en vanskelig regjeringstid. Han ledet en koalisjon og måtte takle budsjettunderskudd, øke skatter og avgifter og kutte i offentlige utgifter. I 1989 kom det til protester og regjeringen trakk sine tiltak tilbake etter at Frankrikes høykommissær kom med løfter om økte subsidier. I 1991 tapte Léontieffs koalisjon valget og han ble etterfulgt av Flosse i posten som regjeringssjef.

Den videre politiske karrieren ble overskygget av at Léontieff i 1992 ble siktet for korrupsjon. Etter en langvarig rettsprosess ble dommen mot ham bekreftet i 1999. Han sonet atten måneder i fengsel fra 1999 til 2000. I 1996 ble han imidlertid igjen valgt til Fransk Polynesias forsamling, denne gang som representant for uavhengighetspartiet Tavini Huiraatira ledet av Oscar Temaru.

Etter at han slapp ut fra fengsel kom det til forsoning mellom Flosse og Léontieff. President Flosse ga Léontieff en lederstilling i et offentlig foretak for sosial boligbygging. I 2004 ble han sjef for Fransk Polynesias sosialforsikringsordning, Caisse de Prévoyance Sociale (CPS).

## Referanser
Gaston Tong Sang

**Gaston Tong Sang** (født 7. august 1949 på Bora Bora) er en franskpolynesisk politiker. Han har vært president (regjeringssjef) i Fransk Polynesia tre ganger (2006–2007, 2008–2009 og 2009–2011).

## Bakgrunn
Tong Sang kommer fra øya Bora Bora og har kinesisk og polynesisk bakgrunn. 

Han utdannet seg til ingeniør i Frankrike og er spesialist på armert og forspent betong.

## Ministerposter
Tong Sang tilhørte i første del av sin politiske karriere partiet Tahoeraa huiraatira ledet av Gaston Flosse. I 1986 ble Tong Sang første gang regjeringsmedlem. Siden var han minister i en rekke regjeringer ledet av Flosse og Jacky Teuira. Han forble lojal mot sitt parti da Alexandre Léontieff brøt ut og ble regjeringssjef i 1987. Tong Sang gikk dermed av som minister.

I 1989 ble han ordfører i Bora Bora og samme år ble han valgt som vararepresentant for Daniel Millaud i Frankrikes senat. I 1991 ble han første gang innvalgt i Fransk Polynesias forsamling. Han vant sete i forsamlingen også i 1996, 1998, 2001, 2004, 2008 og 2013.

Etter at Gaston Flosse på ny ble regjeringssjef i 1991, fikk Tong Sang igjen ministerposter. Til 2001 hadde han ansvar for boligsaker, arealplanlegging, energi og havner. Deretter fikk han til 2004 ansvar for landspørsmål. I Flosses regjering fra oktober 2004 til februar 2005 var Tong Sang minister for småbedrifter, industri, handel og energi.

## Regjeringspresident
Etter at Flosse tapte regjeringsmakten til Oscar Temaru i 2004, ble Tong Sang Tahoeraa huiraatiras kandidat til posten som regjeringspresident. Han forsøkte å ble valgt til regjeringspresident i 2005, men mislykkes. Året etter fikk han imidlertid samlet flertall for sitt kandidatur og ble valgt til president 26. desember 2006. Tong Sang fikk støtte fra president Nicolas Sarkozy, men koalisjonen hans var skjør og parlamentarikere skiftet lett side.

De to rivalene Gaston Flosse og Oscar Temaru gikk så i allianse for å avsette Tong Sang. Det lykkes 13. september 2007 da Temaru ble valgt til president. Tong Sang brøt med Tahoeraa huiraatira og dannet sitt eget parti, O Porinetia To Tatou Ai'a. Alliansen mellom Temaru og Flosse sprakk imidlertid og Tong Sang kunne vende tilbake til regjeringsmakten i april 2008. Regjeringen sto svakt og Temaru kom tilbake som president fra februar til november 2009, før Tong Sang overtok igjen. Denne gang beholdt Tong Sang presidentposten til 1. april 2011, da Temaru igjen ble regjeringspresident.

Fra 2013 representerte han A Ti'a Porinetia i Fransk Polynesias forsamling. Han byttet så parti til Tapura Huiraatira og ble i 2018 valgt til president i Fransk Polynesias forsamling.

## Utmerkelser
Tong Sang er ridder av tre franske ordener: Æreslegionen, Den nasjonale fortjenstorden og De akademiske palmer.

## Referanser
Jacqui Drollet

**Jacqui Drollet**, egentlig **Jacques Harold Tiamatahi** (født 22. november 1944 i Papeete), er en franskpolynesisk politiker.

## Biografi
Drollet studerte i Toulouse og Marseille og er utdannet marinbiolog. Han har blant annet arbeidet med ciguatera ved Institut Louis Malardé. I 1974 grunnla han miljøvernorganisasjonen Ia ora te natura.

Sammen med blant andre Henri Hiro og Duro Raapoto grunnla han i 1975 det sosialistiske uavhengighetspartiet Ia Mana te Nunaa. I 1982 ble han første gang valgt til Fransk Polynesias forsamling. I årene 2004 til 2008 var han visepresident i Oscar Temarus regjeringer. Samtidig var han minister for ulike saksfelt og hadde ansvar for miljø, turisme og lufttransport, økonomi og finans, kultur, og post- og telekommunikasjon. I 2011 ble han valgt til parlamentspresident i  Fransk Polynesias forsamling.

## Referanser
Sin Chol-bom

**Sin Chol-bom** (født 15. juni 1990) er en nordkoreansk vektløfter som konkurrerer i -56 kg. Han representerte landet sitt under Sommer-OL 2012 i London, der han kom på 10.-plass. 

## Referanser


## Eksterne lenker
*
Husøy kirke (Tønsberg)

**Husøy kirke** er en langkirke fra 1933 på Husøy i Tønsberg kommune, Vestfold. Byggverket er i stein og har 200 plasser. Adkomst er via fylkesvei 430 fra Nøtterøy.

Det ble innviet kirkegård med gravkapell på Husøy i 1925. Kirken ble tegnet av Eirik Eikrann og oppført noen år senere, med innvielse 8. september 1933. Det dreier seg om en ganske karakteristisk langkirke som er forblendet med en lokal syenitt med en nokså ru overflate. Kirken har bratte saltak — også på vesttårnet. Koret i øst er omgitt av sakristier, slik at denne delen av bygningskroppen har samme bredde som skipet. Utvendig er kirken åpenbart middelalderinspirert med moderne tillempninger, mens den innvendig er preget av en funksjonalistisk påvirket klassisisme.

Altertavlen har form av et trerelieff utført av Karl G. Nilssen. Motivet er den trøstende Kristus. I en nisje foran prekestolen er en utskåret figur av Martin Luther, også den utført av Nilssen. På korets fondvegg er et rundt vindu med glassmalerier som viser lammet og seiersfanen omgitt av et kors. Døpefonten er av tre og glass og har elektrisk belysning.

Kirkegården brer seg hovedsakelig sørover og vestover fra kirken. Nord for kirken står et krigsminnesmerke.

## Referanser


## Kilder
* 
* 

## Eksterne lenker
* 
* 
* Sem og Slagen bygdebok om Karl G. Nilssen
Bojana (kvinnenavn)

**Bojana** er et sør-slavisk kvinnenavn som betyr «kamp».

## Etymologi
*Bojana* er dannet som en feminin form av mannsnavnet *Bojan*, som er dannet av slaviske *boj*, «kamp».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Bojana Popović (f. 1979), montenegrisk håndballspiller
* Bojana Novaković (f. 1981), serbisk-australsk skuespiller
* Bojana Jovanovski (f. 1991), serbisk tennisspiller

## Referanser


## Eksterne lenker
Tahitipresse

**Tahitipresse** (Agence Tahitienne de Presse) var et offisielt nyhetsbyrå i Fransk Polynesia. Det ble startet av selvstyremyndighetene i landet i 2001. Byrået holdt til i Papeete og publiserte nyhetssaker på fransk og engelsk. På grunn av innsparinger ble byrået nedlagt i 2012.

## Referanser
Ji Hun-min

**Ji Hun-min** (født 26. mars 1984) er en sørkoreansk vektløfter som konkurrerer i -62 kg. Han representerte landet sitt under Sommer-OL 2012 i London, der han kom på 15.-plass. 

## Referanser


## Eksterne lenker
*
Erol Bilgin

**Erol Bilgin** (født 20. februar 1987) er en tyrkisk vektløfter som konkurrerer i -62 kg. Han representerte landet sitt i Sommer-OL 2012 i London, der han kom på 8.-plass. 

## Referanser


## Eksterne lenker
*
Hvitfjessilkeape

**Hvitfjessilkeapen** er en primatart i familien kloaper og utbredt i det østlige Sør-Amerika.

Denne silkeapen foretrekker sekundærskog, det vil si skog som har vokst opp igjen etter hogst eller liknende, framfor urskog. Den graver hull i barken på trær med de lange tennene, markerer dem med lukt fra kjertler i mellomkjøttet, og kommer tilbake med jevne mellomrom for å skrape opp kvae. Som andre silkeaper eter den også frukt og insekter. Bare ett par i hver tropp yngler, men de andre i troppen er med på å bære og beskytte ungene.

## Utseende
* *Lengde: 20 cm*
* *Vekt: 350 g*
* *Hale: 29 cm*
* *Sosial enhet: Flokk/par*

## Eksterne lenker
* 
* Nettstedet ARKive: https://web.archive.org/web/20140303203515/http://www.arkive.org/geoffroys-marmoset/callithrix-geoffroyi/ 
* Nettstedet Anmialdiversity: http://animaldiversity.ummz.umich.edu/accounts/Callithrix_geoffroyi
Sølvmarmosett

**Sølvmarmosetten** (*mico argentatus*) er en primatart i familien kloaper og utbredt i det sentrale Sør-Amerika.

De 10 - 15 nær beslektede, svært like silkeapene fra området sør for Amazonas kan lettest skilles fra hverandre på fargen. Sølvmarmosetten har lyst sølvgrå pels på ryggen, kremgul buk og svart hale. Ansiktet og ørene er rosa. I hver lille søvmarmosettflokk er det bare én hann og én hunn som parer seg. De øvrige er søsken, søskenbarn og andre «hjelpere» som hjelper til med å bære og beskytte de minste ungene.

## Utseende
* *Lengde: 20 - 23 cm*
* *Vekt: 325 - 350 g*
* *Hale: 30 - 34 cm*
* *Sosial enhet: Flokk*

## Eksterne lenker
* 
* Nettstedet Arkive: https://web.archive.org/web/20140305044416/http://www.arkive.org/silvery-marmoset/mico-argentatus/ 
* Nettstedet Anmialdiversity: http://animaldiversity.ummz.umich.edu/accounts/Callithrix_argentata/
Simon Leinum

**Simon Olsen Leinum** (født 11. april 1868 på Leinstrand i Sør-Trøndelag, død 1. mai 1967) var en norsk gårdbruker og politiker (V).

Han vokste opp på slektsgården Øvre Leinan (Oppigard) som sønn av gårdbruker Ole Monsen Leinum og hustru Anne Johnsdatter Sørnypan. Han giftet seg med Berit Høyem, datter av lærer og klokker Oluf Jacobsen Høyem og hustru Berit Larsdatter Ristad på Byneset. Etter amtsskolen gikk han underoffisersskolen i Trondhjem; han fikk fanejunkers grad i 1920 og tok avskjed fra militæret i 1925. I 1896 overtok han gårdsdriften på Øvre Leinan. Han hadde en rekke verv i landbrukets bedrifter og organisasjoner, som styreformann i Sør-Trøndelag Landbruksselskap 1919–1932, styreformann i Felleskjøpet i Trondhjem fra 1924 og styreformann i Bøndernes Banks avdeling i Trondhjem fra 1925.

Leinum var medlem av Leinstrand herredsstyre fra 1899, i årene 1902–1922 og 1926–1928 som ordfører. I årene 1917–1922 og 1926–1928 fungerte han også som formann (ordfører) i Sør-Trøndelag fylkesting. Han var formann i overstyret for landbruksskolene i Sør-Trøndelag 1913–1946, bare avbrutt av krigsårene. Leinum var formann i Sør-Trøndelag venstrelag 1920–1935. Idet Johan Stinessen døde i 1929, trådte Leinum inn som stortingsrepresentant for Sør-Trøndelag, og ble gjenvalgt på eget mandat frem til 1936. Leinum satt i post- og telegrafkomiteen, lovkomiteen og protokollkomiteen.

## Referanser


## Eksterne lenker
*
Gamle rådhus (andre betydninger)

**Gamle rådhus** kan være betegnelse på hundrevis av bygninger i mange land, og det er nesten meningsløst å liste alle. Noen skiller seg likevel ut.

* I **Norge** finnes blant mange andre :
** Oslo: Gamle rådhus
** Bergen: Det gamle rådhus
** Trondheim: Rådhuset i Trondheim (gamle)
** Arendal: Arendal gamle rådhus (en av Norges høyeste trebygninger)

* **Danmark** har bevart mange gamle rådhus. Ett av dem er 
** Det gamle rådhuset i Ebeltoft, en dansk turistattraksjon.
** Andre severdige gamle rådhus finnes blant annet i Næstvedt, Ribe, Silkeborg, Skive og Viborg

* **Tyskland** har også mange gamle rådhus (Altes Rathaus), blant mange andre i
** Aachen
** Bamberg
** Bonn
** Hannover

* **Tsjekkia**s mest kjente gamle rådhus ligger i Praha, og er best kjent for Den astronomiske klokken i Praha
Arctic Star

**Arctic Star** er en britisk militær kampanjemedalje tildelt for tjeneste utenlands under andre verdenskrig.

Medaljen blir tildelt for operasjonell tjeneste, uavhengig av lengde, nord for polarsirkelen mellom 3. september 1939 og 8. mai 1945.

Arctic Star er utformet som en stjerne med seks tagger og er laget av bronse. Forsiden har en midtmedaljong som viser kong Georg VIs kronede monogram omgitt av en bord med innskriften «THE ARCTIC STAR». Baksiden er slett, men kan i noen tilfeller ha mottagerens navn inngravert. Medaljen er opphengt i et bånd i fargene til de tre britiske våpengrenene, mørk blått, rødt og lyst blått. I sentrum er det en hvit stripe med svarte kanter som representerer Arktis.

Medaljen ble formelt godkjent av dronning Elizabeth II og satt i produksjon i 2013. De første tildelingene kom også i 2013.

I 2014 ble Håkon Nilsen hedret med Arctic Star post mortem etter å ha deltatt i 20 Murmansk-konvoier da han var beskikket om bord KNM «Stord». Winston Churchill beskrev disse konvoiene som «verdens verste reise».
 

## Se også
*1939–1945 Star
*Air Crew Europe Star
*Africa Star
*Atlantic Star
*Burma Star
*France and Germany Star
*Italy Star
*Pacific Star

## Referanser
Liste over ordførere i Leinstrand

**Liste over ordførere i Leinstrand**. Leinstrand oppstod som kommune med formannskapslovene av 1837. I 1964 ble Leinstrand, Byneset, Strinda og Tiller innlemmet i Trondheim kommune.

## Referanser
Skjærsjøen (andre betydninger)

**Skjærsjøen** finnes flere steder:

* Skjærsjøen i Nordmarka, Oslo
* Skjærsjøen i Holleia, Ringerike kommune i Buskerud
* Skjærsjøen i Elverum
Peder Konrad Hustad

**Peder Konrad Tørrisen Hustad** (1878–1933) var en norsk landbruksskolebestyrer og politiker. Han var ordfører i Leinstrand (for Bondepartiet), i periodene 1923–1925 og 1929–1931.

Han vokste opp på slektsgården Øvre Hustad på Sandvollan som sønn av gårdbruker og ordfører Tørris Hustad og hustru Karoline Bragstad. Blant brødrene hans var arkitekt og NS-statsråd Tormod Hustad. Han giftet seg i 1909 med Elisabeth Holst, datter av distriktslege Johan Fredrik Holst og hustru Marie Boeck i Sør-Fron.

Etter amtsskolen gikk han Mære landbruksskole, og ble jordbrukskandidat fra NLH i 1900. Hustad var lærer ved Mære landbruksskole 1900–1918, deretter bestyrer ved Skjetlein landbruksskole frem til han døde av kreft i 1933.

Hustad var sekretær i Nord-Trøndelag landbruksselskap 1909–1918. 

## Referanser


## Eksterne lenker
*
Johan Christian Grabow

**Johan Christian Grabow** (1812–1877) en norsk embedsmann og kommunepolitiker. Han var Trondhjem bys ordfører i 1857.

Han ble født i Trondhjem som eneste sønn av krigskommissær og stiftamtsskriver Jørgen Andreas von Grabow og hustru Stinken Anna Cathrine Halck. Han var av offiserslekt på både mors- og farssiden.

Grabow tok artium i 1830, filosofikum i 1832 og juridisk embedseksamen i 1839. Han ble overrettssakfører i Trondhjem i 1849. Han hadde flere kommunale verv, blant annet som ordfører i 1857. I 1865 ble han utnevnt til byfogd i Hammerfest, så i 1872 til sorenskriver i Gauldal med embedsbolig på Framigard på Kvål.

Grabow forble ugift og døde på Kvål av lungebetennelse i 1877. Han hadde to søstre, som begge flyttet til Danmark, hvor den ene døde ugift og barnløs, mens den andre fikk en datter som døde ung.

## Referanser
Paweł Cibicki

**Paweł Cibicki** (polsk uttale: [ˈpavɛw tɕiˈbitski]; født 9. januar 1994) er en svensk-polsk fotballspiller som spilte for Pogoń Szczecin før han ble utestengt av FIFA for kampfiksing.  

## Karriere som klubbspiller
Cibicki signerte A-lagskontrakt med Malmö FF 23. november 2012. Han spilte første kamp i Allsvenskan mot Gefle IF 7. juli 2013. Sammenlagt spilte Cibicki sju kamper for klubben i løpet av 2013-sesongen. Cibicki signerte juli 2014 en kontrakt for ytterligere tre og et halvt år for Malmö FF. Cibicki hadde tidligere samme sommer kommet til muntlig enighet om en overgang til den nederlandske Eredivisie-klubben FC Groningen, men han bestemte seg for å bli værende i Malmö FF dagen før kontrakten skulle signeres. Cibicki fikk et gjennombrudd som spiller 2014-sesongen, hvor han spilte 21 seriekamper og scoret tre mål. Cibickis første seriemål kom mot Halmstads BK på hjemmebane 12. mai 2014, i et oppgjør Malmö FF vant 3–1. Cibicki spilte også tre kamper i gruppespillet av 2014/2015-utgaven av UEFA Champions League.

## Landslagskarriere
Cibicki, som er født i Sverige, og har polske foreldre, har dobbelt statsborgerskap. Cibicki ble i mars 2013 tatt ut til Polens U19-lag, som skulle spille to vennskapskamper mot Georgia. Cibicki spilte i 24 minutter, etter å ha kommet inn som innbytter i 3–1-kampen, som var den første av de to møtene med Georgias U19-lag.

## Utestenging
Pawel Cibicki er blitt utestengt fra fotball for en periode på fire år både fra det svenske fotballforbundet og det internasjonale fotballforbundet FIFA for å ha tatt imot bestikkelser og for kampfiksing etter at det ble kjent at han tok imot 300 000 svenske kroner for å pådra seg et gult kort.  

## Spillerstatistikk
:*Oppdatert 25. juli 2015*

## Meritter
### På klubbnivå
#### Malmö FF
* Allsvenskan: 2013, 2014
* Svenska Supercupen: 2013, 2014

## Referanser


## Eksterne lenker
* 
* «Pawel Cibicki», profil på Malmö FFs hjemmeside 
* «Pawel Cibicki», profil på SvFFs hjemmeside
Kapsel (botanikk)

En **kapsel** er en frukttype som kjennetegnes av at den er tørr og at frøene slippes fri. Som regel spres frøene ballistisk ved at den tørre stengelen som kapselen sitter på settes i bevegelse av for eksempel vind eller et dyr og at frøene dermed kastes ut fra kapselen.

Dette er en vidt utbredt frukttype som finnes i mange varianter, f.eks. sprekk-kapsel, porekapsel, tannkapsel og lokk-kapsel.